Aršads Nadīms

Aršads Nadīms (; dzimis ) ir Pakistānas vieglatlēts, startē šķēpa mešanas sacensībās. Viņš ir 2024. gada vasaras olimpisko spēļu čempions, kā arī 2023. gada Pasaules čempionāta sudraba medaļas ieguvējs un 2022. gada Nāciju Sadraudzības spēļu čempions.

 Karjera 
2018. gada Āzijas spēlēs Džakartā izcīnīja bronzas medaļu ar 80,75 metrus tālu metienu. 2019. gadā pirmo reizi startēja Pasaules čempionātā kā vienīgais Pakistānas pārstāvis. Kvalifikācijā laboja nacionālo rekordu, aizmetot šķēpu 81,52 metrus tālu, bet finālsacensībām nekvalificējās un ieņēma 16. vietu. 2019. gada decembrī uzvarēja Dienvidāzijas spēlēs, kārtējo reizi labojot personisko un savas valsts rekordu (86,29 m).

, kas norisinājās 2021. gada augustā Tokijā, iekļuva finālā un ieņēma 5. vietu ar rezultātu 84,62 m. Arī 2022. gada Pasaules čempionātā Jūdžīnā ieguva 5. vietu. 2022. gada Nāciju Sadraudzības spēlēs Birmingemā kļuva par sacensību uzvarētāju, pirmo reizi raidot šķēpu tālāk par 90 metriem. Ar rezultātu 90,18 m viņš laboja sacensību rekordu un kļuva par pirmo šķēpa metēju no Dienvidāzijas reģiona, kas metis tālāk par 90 metriem.

2023. gada Pasaules čempionātā Budapeštā izcīnīja sudraba medaļu ar 87,82 metrus tālu metienu, piekāpjoties tikai Indijas šķēpmetējam Nīradžam Čopram. Tā bija pirmā Pakistānas medaļa vēsturē pasaules čempionātā vieglatlētikā.

2024. gada olimpiskajās spēlēs Parīzē A. Nadīms kļuva par čempionu ar jaunu olimpisko rekordu 92,97 metri, kas ir arī personiskais un nacionālais rekords. Šī bija pirmā zelta medaļa Pakistānai olimpiskajās spēlēs, kas izcīnīta vieglatlētikā un vispār pirmā kopš 1984. gada olimpiskajām spēlēm.

 Sasniegumi 
2016Āzijas čempionāts junioriem3.73,40 mPasaules U-20 čempionāts30.67,17 m2017Āzijas čempionāts7.78,00 m2018Nāciju Sadraudzības spēles8.76,02 mĀzijas spēles3.80,75 m2019Āzijas čempionāts6.78,55 mPasaules čempionāts16.81,52 mOlimpiskās spēles5.84,62 m2022Pasaules čempionāts5.86,16 mNāciju Sadraudzības spēles1.90,18 m2023Pasaules čempionāts2.87,82 m2024Olimpiskās spēles1.92,97 m

 Atsauces 

 Ārējās saites 

Kategorija:1997. gadā dzimušie
Kategorija:Pendžābā (Pakistāna) dzimušie
Kategorija:Pakistānas vieglatlēti
Kategorija:Šķēpa metēji
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki
Kategorija:Pakistānas olimpiskie zelta medaļnieki
Kategorija:Olimpiskie zelta medaļnieki vieglatlētikā